laion/Wikipedia-Exotic huggingface dataset:
נתן עק

נתן עֶק (Natan Eck; לימים גם בשם מעוברת: נתן עקרון;‏ 19 במרץ 1896, יאנוב, גליציה, אוסטריה – 22 בפברואר 1982, תל אביב) היה פעיל ציוני בתנועת "גורדוניה", מורה, עיתונאי, מסאי והיסטוריון. נתן בן מאיר עק נולד בשנת 1896 בעיירה יאנוב שליד לבוב (לֶמבֶּרג) שבגליציה המזרחית, אוסטריה (אחרי מלחמת העולם הראשונה בשטחי פולין; כיום באוקראינה). לפני המלחמה כתב מאמרים בעיתון הלבובי "לעמבערגער טאָגבלאַט" (Lemberger tugblat) וכן בכתבי עת רבים אחרים, שחלקם התפרסמו בלודז'. במלחמה, בשנים 1915–1918, שירת בצבא האוסטרו-הונגרי. בשנת 1922 קיבל תואר דוקטור למשפטים באוניברסיטת וינה. לפני מלחמת העולם השנייה היה שותף בעריכת מספר כרכים של "ספר השנה היהודי" (אנ'). לפני השואה התגורר עק בלודז'. עם פלישת גרמניה הנאצית לפולין בספטמבר 1939 היה עק מבוקש על ידי הגסטאפו, ולכן עבר בנובמבר לוורשה, שם עסק בפעילות ציבורית מגוונת במחתרת. בין יתר פעילויותיו היה ממייסדי הגימנסיה "תרבות" שהתקיימה במחתרת בגטו ורשה וכן ניהל את הגימנסיה. הוא היה מפעילי יס"ס וחבר בארגון לקידום השפה העברית "תקומה", לצד יצחק קצנלסון. עוד היה מעורכי עיתון גורדוניה, "דבר הצעירים". ב-20 באוגוסט 1942, בעת האקציה הגדולה בגטו ורשה, נמלט עק עם בני משפחתו לצ'נסטוחובה. באוקטובר, בעת אקציה בצ'נסטוחובה, ברחה המשפחה לחבל זגלמביה. ב-1943 נעצר על ידי הגרמנים, הועבר למחנה ויטל ובמאי 1944 גורש לאושוויץ. הוא הצליח להימלט מהרכבת בדרכה לאושוויץ והגיע לפריז, שם שרד עד תום המלחמה. עק היה מהפעילים בעיתון "אונזער וואָרט" (Unzer vort, מילתנו) שהתפרסם בפריז אחרי המלחמה. הוא היה מעורכי הפואמה של יצחק קצנלסון "השיר על העם היהודי שנהרג", שנכתבה במלחמה ופורסמה לאחריה בפריז. בשנת 1948 עלה עק לישראל. הוא היה חוקר השואה ועבד ביד ושם. במקביל כתב לעיתונים רבים, בהם "הדאר", "ניב הקבוצה" וכן עיתונים בשפות לועזיות. ב-1954 הוא היה עורכו הראשון של כתב העת המחקרי "יד ושם: קובץ מחקרים", יחד עם אריה קובובי. נתן עק (עקרון), התועים בדרכי המוות: הווי והגות בימי הכיליון, ירושלים: יד ושם, תש"ך. נתן עק, 'שואת העם היהודי באירופה, ירושלים: יד ושם והקיבוץ המאוחד, תשל"ו 1975. יצחק קאַצענעלסאָן, דאָס ליד פֿון אויסגעהרגעטן יִידישן פֿאָלק, אַרויסגעגעבן מיט דערקלערונגען פֿון נתן עק, פריז: (דפוס A.B.C.),‏ 1945. אלדוס האכסלי, שדים בלודן, תרגם מאנגלית נתן עקרון, תל אביב: עם עובד, תשט"ז. (The Devils of Loudun) קינגסלי מארטין (אנ'), הארולד לאסקי: חיו ודמותו, תרגם מאנגלית נתן עקרון, תל אביב: עם עובד, תשי"ז. גרטרוד דריסקול, הסתגלות ילדים לחיי בית הספר, תרגם מאנגלית נתן עק, תל אביב: הסתדרות המורים העברים בישראל ('אוצר המורה'), תשי"ז. אדם צ'רניאקוב, יומן גיטו וארשא: 6.9.1939–23.7.1942, עורכים נחמן בלומנטל, אריה טרטקובר, נתן עק, יוסף קרמיש; התרגום לעברית בידי נתן עק, ירושלים: יד ושם, תשכ"ט 1968. (מהדורה ב: תש"ל 1970) דוד רון, הם יורים - אליעזר גלר, מפקד אזור במרד גיטו ורשה, הוצאת "תרבות וחינוך" בשיתוף עם איחוד הקבוצות והקיבוצים, 1960 (במיוחד הפרק "גורדוניה בפולין בימי הכיבוש הנאצי", מאת נתן עק, עמודים 121–136) תיקיו של עק בארכיון יד ושם על עק בארכיון בית לוחמי הגטאות נתן עק באתר התשתית האירופאית למחקר השואה רשימת המאמרים של נתן עק באתר רמב"י נתן עק (1896-1982), דף שער בספרייה הלאומית הקבר של נתן עק בבית העלמין הדרום, באתר BillionGraves. ראו לעמבערגער טאָגבלאַט באתר עיתונות יהודית היסטורית. על עק כמנהל הגימנסיה בגטו ורשה, באתר יד ושם ביקורת: יהודה סלוצקי, מורה-דרך בתולדות השואה, דבר, 9 בינואר 1976.
ג'רמי האנט

ג'רמי ריצ'רד סטרינשם האנט (באנגלית: Jeremy Richard Streynsham Hunt; נולד ב-1 בנובמבר 1966) הוא פוליטיקאי בריטי חבר המפלגה השמרנית, שכיהן כשר האוצר של בריטניה מאז אוקטובר 2022 עד יולי 2024. מכהן כנציג מחוז גודאלמינג והאש בבית הנבחרים וכיו"ר ועדת הבריאות והטיפול הסוציאלי. כיהן כשר החוץ ושר הבריאות בקבינט ממשלת בריטניה. האנט נולד בלונדון וגדל בסארי. אביו, סר ניקולאס האנט, שירת כאדמירל בצי המלכותי. הוא סיים בהצטיינות תואר ראשון בפוליטיקה, פילוסופיה וכלכלה מאוניברסיטת אוקספורד. בתקופת לימודיו כיהן כנשיא תא הסטודנטים של המפלגה השמרנית. לאחר הלימודים עבד בחברת ייעוץ ולימד אנגלית במשך שנתיים ביפן. בשובו לבריטניה הקים חברת הוצאה לאור של תכנים חינוכיים בשם "Hotcourses" שהתפתחה למובילה בתחומה בתחום המדריכים ללימודים בקולג'. במאי 2005 נבחר לנציג מחוז דרום-מערב סארי בבית הנבחרים הבריטי. בשנים 2007–2010 כיהן בממשלת הצללים של דייוויד קמרון כשר התרבות, הספורט והתקשורת. בבחירות הכלליות בבריטניה 2010 נבחר לתקופת כהונה נוספת, ובעקבות ניצחון המפלגה השמרנית, מונה במאי 2010 לשר התרבות, התקשורת והספורט בקבינט של קמרון, והיה אחראי גם להכנות לקראת אולימפיאדת לונדון (2012) ולמשחקים הפאראלימפיים. בספטמבר 2012 מונה לשר הבריאות בקבינט של קמרון. הוא נבחר מאז פעמיים נוספות לפרלמנט, והמשיך לכהן כשר הבריאות גם בקבינט של תרזה מיי. בינואר 2018 הורחב תפקידו לשר הבריאות והטיפול הסוציאלי. תקופת כהונתו כשר הבריאות הייתה הממושכת ביותר בתולדות הממלכה המאוחדת. ב-9 ביולי 2018 מונה לשר החוץ במקום בוריס ג'ונסון, שהתפטר על רקע המשא ומתן על הברקזיט. האנט התמודד על ראשות המפלגה השמרנית, הוא הגיע לגמר מול בוריס ג'ונסון שגבר עליו בבחירות בקרב חברי המפלגה. בינואר 2020 מונה ליו"ר ועדת הבריאות והטיפול הסוציאלי בבית הנבחרים. ביולי 2022 התמודד בבחירות לראשות המפלגה השמרנית במקומו של ג'ונסון שהתפטר. הוא הודח בסיבוב הראשון. לאחר מינויו לתפקיד שר האוצר באוקטובר 2022, ביטל כמעט את כל קיצוצי המס בתוכנית הכלכלית שהציג קודמו בתפקיד, קוואזי קווארטנג. התכנית הובילה לטלטלה בשווקים הפיננסיים ולביקורת ציבורית וגרמה לפיטוריו של קווארטנג. בנובמבר 2022, הציג תקציב צנע לממלכה שכלל העלאת מיסים וקיצוצים. הממלכה התמודדה באותה העת עם אינפלציה ומיתון. האנט נשוי ללוסיה, ילידת שיאן שבסין, והם הורים לבן ושתי בנות. מדיה וקבצים בנושא ג'רמי האנט בוויקישיתוף אתר האינטרנט הרשמי של ג'רמי האנט (באנגלית) ג'רמי האנט, ברשת החברתית פייסבוק ג'רמי האנט, ברשת החברתית אקס (טוויטר) אתר הבחירות של ג'רמי האנט ג'רמי האנט באתר הפרלמנט הבריטי ג'רמי האנט, האשמות לא יועילו לפשרה ולפיוס, באתר הארץ, 24 במרץ 2019 אסף אוני, ‏לא מפחד: הכירו את האיש שינסה להציל את הכלכלה הבריטית, באתר גלובס, 18 באוקטובר 2022 Liz Truss's new chancellor Jeremy Hunt reverses almost all tax measures, BBC News (באנגלית בריטית) אסף אוני, ‏"צנע 2.0" בבריטניה: קיצוץ של מיליארדים בהוצאות וזינוק במסים, באתר גלובס, 17 בנובמבר 2022
Art Pictures Studio

Art Pictures Studio (ברוסית: Арт Пикчерс Студио) הוא שמה של חברת הפקות קולנוע רוסית הפועלת הן בשוק המקומי והן בשוק הבינלאומי. החברה נוסדה בשנת 1992 על ידי פיודור בונדרצ'וק ודמיטרי רודובסקי. קבוצת אמנות ההפקה (Art Pictures Group, באנגלית) הוקם על ידי פיודור בונדרצ'וק, סרגיי קוז'בניקוב וסטפן מיכאלקוב בשנת 1992 בתור החברה הפרטית הראשונה ברוסיה להפקת וידאו קליפים. בשנת 1993 החברה הפיקה גם פרסומות שונות. בשנת 2002 החברה החלה בהפקת סרטי קולנוע באורך מלא. הסרט הראשון היה הסרט "בתנועה" בבימויו של פיליפ יאנקובסקי, בשיתוף פעולה עם חברת Non-stop Production. בשנת 2006 פיודור בונדרצ'וק והמפיק דמיטרי רודובסקי ארגנו מחדש את החברה והיא שינתה את שמה ל-Art Pictures Studio והתמקדה בהפקה ובהפצת סרטי קולנוע, הפקת סדרות טלוויזיה וסרטוני מוזיקה. בשנת 2009 בונדרצ'וק הקים את חברת ההפצה Art Pictures Media, שגם אחראית להפצת סרטים עצמאיים מערביים בשטחי רוסיה. בשנת 2019 החברה חתמה על הסכם שיתוף פעולה עם אולפני הקולנוע Vodorod Film והפכה לחלק מקונגלומרט המדיה ‏NMG. אתר האינטרנט הרשמי של Art Pictures Studio Art Pictures Studio, ברשת החברתית פייסבוק Art Pictures Studio, ביישום טלגרם Art Pictures Studio, ברשת החברתית אינסטגרם Art Pictures Studio, ברשת החברתית VK Art Pictures Studio, סרטונים בערוץ היוטיוב ערוץ היוטיוב הרשמי
ביינאו

ביינאו (בקזחית: Бейнеу) היא העיר המרכזית של מחוז המשנה ביינאו (אנ') השוכנת על גדות הים הכספי במערב קזחסטן. העיר משמשת כעיר השרות המחוזית בה מתנהלים שרותי הממשל. בביינאו מתגוררים כ-50,000 תושבים. בעיירה קיימים שדות להפקת נפט וגז, תחנת רכבת אזורית וכמו כן קיים נמל דייג המשרת את תושביה. ביינאו נוסדה כעיירת דייגים ב-1916 אך עד שנות ה-60 המאוחרות הייתה העיירה קטנה ולא מרכזית ובעיקר שימשה את משרדי הממשלה המקומיים, בתחילת שנות ה-70 התגלו שדות נפט גדולים באזור העיירה והחלה תנועה ערה של תושבים מחלקים אחרים של ברית המועצות לאזור, בגלל מיקומו של הכפר קרוב יחסית לאוזבקיסטן הפך הכפר לעיר מסחר משגשגת ומרכזית באזור, לאחר פירוק ברית המועצות החלו חברות זרות להגיע לאזור ובשלבים מאוחרים יותר התגלו מאגרי גז גדולים באזור העיר. בעיר ישנו מפעל נפט וגז מרכזי של תאגיד הענק שברון, בסוף העשור השני של המאה ה-21 החלה להבנות מסילת הרכבת המרכזית שעתידה לשנע מוצרים לרוסיה, טג'יקיסטן ואוזבקיסטן. ערך זה הוא קצרמר בנושא יישובים בקזחסטן. אתם מוזמנים לתרום לוויקיפדיה ולהרחיב אותו.
נון-סטופ פרודקשן

נון סטופ פרודקשן (ברוסית: Нон-стоп продакшн) היא חברת הפקות רוסית העוסקת בהפקת סרטי קולנוע עלילתיים וסדרות טלוויזיה. החברה נוטה לשתף פעולה עם תאגיד VGTRK בהפקות הקולנוע והטלוויזיה שלה. החברה נוסדה בשנת 2005 על ידי מפיק הסרטים סרגיי מלקומוב. אתר האינטרנט הרשמי של נון-סטופ פרודקשן נון-סטופ פרודקשן, ברשת החברתית VK
יחסי פיג'י – קוריאה הדרומית

יחסי פיג'י–קוריאה הדרומית הם היחסים הדו-צדדיים בין הרפובליקה של איי פיג'י לבין הרפובליקה של קוריאה. היחסים בין שתי המדינות נוסדו בינואר 1971, כקוריאה הכירה בעצמאותה של פיג'י שנה קודם לכן. לפיג'י שגרירות בסיאול ולקוריאה הדרומית שגרירות בסובה. פיג'י פתחה את השגרירות שלה בסיאול ביולי 2012 כדי "לטפח את הסחר וההשקעות" ולקדם "מעבר של אנשים בין המדינות". ממשלת הביניים של פיג'י בראשות ראש הממשלה פרנק בינימרמה המשיכה במדיניות החוץ "הפנייה לצפון" שקודמה על ידי קודמיה, והיא כללה חיזוק של היחסים הדיפלומטיים והכלכליים עם קוריאה הדרומית, כמו גם עם מדינות אחרות באסיה. בחודש יולי 2004 שר האוצר של פיג'י תיאר את מדיניות החוץ של מדינתו: ”לפיג'י יש חברים בסין, יש לה חברים בקוריאה, יש לה חברים [...] במדינות אסיאתיות אחרות. אנחנו כבר לא מסתמכים על אוסטרליה וניו זילנד. ובכל מקרה, ארצות הברית לא עשתה הרבה בשביל פיג'י” שגרירת קוריאה הדרומית בפיג'י ציינה כי "בזירה הבינלאומית כמו באו"ם, פיג'י תמיד תמכה בקוריאה הדרומית, ומאשרת את הסולידריות והידידות של שתי המדינות". בחודש יוני 2009 תנועת הדמוקרטיה והחופש בפיג'י, ארגון שהוקם באוסטרליה על מנת לקדם את הדמוקרטיה במדינה, מחתה מחוץ לשגרירות קוריאה הדרומית בקנברה וביקשה מדרום קוריאה "להפסיק את התמיכה במשטר הצבאי". במאי 2014 ביקר בסיאול נשיא פיג'י רטו אפלי ניילטיקאו. הסחר בין שתי המדינות נותר בהיקף נמוך. בנובמבר 2011 הייצוא הדרום-קוריאני לפיג'י עמד על שווי של כ-13.5 מיליון אירו, ואילו הייצוא מפיג'י לדרום קוריאה עמד על שווי של 11.5 מיליון אירו. עם זאת, חודש קודם, שתי המדינות קיימו לראשונה פורום לדיונים בנושא הסחר ביניהן כדי לקדם סחר בהיקף גבוה יותר. פיג'י מייצאת בעיקר סוכר וטקסטיל לקוריאה הדרומית. ב-11 באוקטובר 2011 התקיים בסובה פורום יזמות בין שתי המדינות שכלל תערוכת קטלוג, ביוזמת הסוכנות לקידום השקעות הדדיות בקוריאה הדרומית ובפיג'י. ישנם כ-1,000 תושבים דרום-קוריאניים בפיג'י. שגרירות פיג'י ליפן וקוריאה הדרומית ▒ Fiji ▒, ‏2013-03-13 Herald, The Korea (2011-12-11). "Fiji to open embassy in South Korea" (באנגלית). נבדק ב-2018-01-07. Herald, The Korea (2012-07-22). "Fiji opens embassy in Seoul" (באנגלית). נבדק ב-2018-01-07. Untitled Document, fijilive.com Homepage, Homepage Fiji Times Online : Page Not Found, www.fijitimes.com (ארכיון) Herald, The Korea (2011-12-11). "Fiji to open embassy in South Korea" (באנגלית). נבדק ב-2018-01-07.
יחסי בנגלדש–פיג'י

יחסי בנגלדש–פיג'י הם היחסים הדיפלומטיים הרשמיים שבין הרפובליקה העממית של בנגלדש לבין הרפובליקה של איי פיג'י. פיג'י הכירה בבנגלדש ב-31 בינואר 1972. היחסים הדיפלומטיים בין שתי המדינות כוננו באופן רשמי ב-2003. שתי המדינות הן חברות בחבר העמים הבריטי. בשנת 2013 קרא שר החוץ של בנגלדש לממשלת פיג'י להכין את המדינה לתהליך של החלת דמוקרטיה מחדש. בנגלדש ופיג'י חתמו על מזכר הבנות בנוגע לפיתוח חקלאי. במסגרת ההסכם שתי המדינות יחליפו טכנולוגיות חקלאיות חדשות ויתמכו זו בכלכלתה של זו במגזר החקלאות. בשנת 2014, פיג'י חתמה על מזכר הבנות עם התאחדות הרוגבי הבנגלית כדי לעזור לפתח את ספורט הרוגבי בבנגלדש. הסיוע החל בפברואר 2015, כאשר נבחרות שתי המדינות ערכו טורניר אחת נגד השנייה. נבחרת פיג'י הביסה את נבחרת בנגלדש בטורניר. הן בנגלדש והן פיג'י גילו התעניינות עמוקה בהרחבת הפעילות הכלכלית הדו-צדדית בין שתי המדינות. משקיעים בנגלים רבים מתעדפים השקעה בחברות פיג'יאניות ובממשלת פיג'י על השקעות במדינות אחרות משום שהיא קלה, לא מסוכנת ולא צורכת ביורוקרטיה רבה. תעשיות הטקסטיל זוהו כמגזר הפוטנציאלי ביותר להשקעות בפיג'י עבור משקיעים בנגלים. משקיעים בנגלים משקיעים גם ברפואה ובתקשורת ההמונים הפיג'יאנית. פיג'י אינה מיוצגת בבנגלדש בדרג השגרירות. פיג'י מיוצגת בבנגלדש בדרג הקונסולרי באמצעות קונסוליה שהיא מחזיקה בדאקה, בירת המדינה. בנגלדש אינה מיוצגת בפיג'י בדרג השגרירות. בנגלדש מיוצגת בפיג'י בדרג הקונסולרי באמצעות קונסוליה שהיא מחזיקה בסובה, בירת המדינה. נורול מומן, Bangladesh, the First Four Years: From 16 December 1971 to 15 December 1975, מכון בנגלדש לחוק ולקשרים בינלאומיים, 1980, עמוד 182 FIRST FIJI ENVOY TO BANGLADESH PRESENTS CREDENTIALS TO PRESIDENT, אתר ממשלת פיג'י, 11 בינואר 2013 Karan Briefs Sheikh Hasina On Developments In Fiji, עיתון "הסאן של פיג'י", 4 בנובמבר 2013 Fiji to assist Bangladesh Rugby, דאקה טריביון, 2014 FIRST FIJI ENVOY TO BANGLADESH PRESENTS CREDENTIALS TO PRESIDENT, דה ג'ט, 11 בינואר 2013 CONSULATE OF FIJI IN DHAKA, BANGLADESH CONSULATE OF BANGLADESH IN SUVA, FIJI
חוסה פרוילאן גונזלס

חוסה פרוילאן גונזלס בספרדית: José Froilán González.‏ 5 באוקטובר 1922 - 15 ביוני 2013) היה נהג מרוצים ארגנטינאי. הנהג הראשון שהשיג ניצחון עבור קבוצת פרארי בגרנד פרי בריטניה בעונת 1951. גונזלס ערך את הופעת הבכורה בגרנד פרי מונקו בעונת הבכורה של האליפות. במהלך 9 עונות (1950–1957, 1960) לקח חלק ב-26 מרוצים בסבב האליפות ועוד מספר מרוצים מחוץ לסבב האליפות. ניצח פעמיים את הגרנד פרי בריטניה (1951, 1954), סיים שבע פעמים במקום השני ושש פעמים במקום השלישי. בשנת 1951 ניצח את מרוץ קופה אסרבו (Coppa Acerbo). בשנת 1954 ניצח את מרוץ 24 השעות של לה מאן ואת גרנד פרי פורטוגל עבור קבוצת פרארי. ב-10 ביולי 2011, במהלך גרנד פרי בריטניה, זכה לכבוד מצד קבוצת פרארי והפדרציה הבינלאומית לרכב (FIA). במסגרת חגיגות 60 שנה לקבוצה, פרננדו אלונסו הקיף את מסלול המרוצים 4 פעמים, כשהוא נוהג בפרארי 375F, המכונית בה השיג גונזלס את ניצחון הבכורה. גונזלס נפטר ב-15 ביוני 2013 בבואנוס איירס כתוצאה מכשל נשימתי. מדיה וקבצים בנושא חוסה פרוילאן גונזלס בוויקישיתוף חוסה פרוילאן גונזלס, באתר DriverDB לנהגי מרוצים José Froilán González-F1's Greatest Drivers, Autosport. חוסה פרוילאן גונזלס, באתר "Find a Grave" (באנגלית) Jose Froilan Gonzalez, Ferrari’s first GP winner, dies at age 90, Autoweek, 14 Jue 2013
הארדבאס

הארדבאס (באנגלית: Hardbass; ברוסית: хардбасс; מבוטא "חארדבאס") הוא תת-ז'אנר מוזיקלי של מוזיקה אלקטרונית, שהומצא ברוסיה, ברוסטוב על הדון ב-שנות ה-90 המאוחרות. הסגנון שאב השראה ממוזיקה אלקטרונית בריטית (Bouncy techno (אנ')‏, UK hard house (אנ')) הארדסטייל והאוס. תת-הז'אנר מתאפיין בקצב הנע בין 150 ל-170 פעימות לדקה, באס דומיננטי, צלילים אלקטרוניים, קיקים (תופי-רגל מסונטזים) טונליים כבדים, וראפ מפעם לפעם. במדינות אירופאיות שונות קיימות סצנות הארדבאס רבות ומגוונות. במסיבות הארדבאס נהוג לרקוד תוך לבישת מסכה, סימון שאקה ותנועה המדמה גלישה לקצב השיר. מסיבות הארדבאס פומביות עשויות להתקיים בפארקים, מרכזי קניות, במות, מסיבות רחוב, ובמקומות ציבוריים נוספים. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ההארדבאס פרץ לתודעה העולמית בשנת 2015, כאשר הפך למם אינטרנטי שעסק בתת תרבות ה"גופניק" (Gopnik) (מקבילה לסטראוטיפ הישראלי של ה"ערס"). "גופניק" הוא כינוי לנער ממעמד נמוך וממוצא סלאבי, הנוהג להאזין למוזיקת הארדבאס, לעשן סיגריות, לשתות וודקה ובירה, לפצח גרעיני חמניות ("סמיצ'קי"), לקלל, להתלבש באימוניות (לרוב של אדידס כמחווה לכך שסיפקה לברית המועצות את התלבושות באולימפיאדת הקיץ של 1980) ולשבת ברחוב בתנוחת שפיפה עם גופניקים נוספים. מקורה של תנוחת השפיפה (סקוואט סלאבי) היא מכך שאסירים בגולאג לא רצו לשבת על הרצפה הקרה ולכן נשענו על עקביהם (ולא על קצות האצבעות). חלק משירי ההארדבאס כוללים אזכורים לתרבות האינטרנט והגיימינג. הביטוי "Cheeki Breeki", המוזכר בשירים של מספר יוצרי הארדבאס, נלקח ממשחק מחשב מסדרת STALKER. אזכורים למשחקים נוספים כוללים את סדרת מטרו ואת Counter-Strike: Global Offensive. מדיה וקבצים בנושא הארדבאס בוויקישיתוף What is Gopnik?, סרטון בערוץ "Life of Boris", באתר יוטיוב (אורך: 05:18) Georgy Manaev, A brief history of the Russian squat, Russia Beyond, ‏2021-03-12 (באנגלית אמריקאית) ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
ונריה ריאלה

ונריה ריאלה (בפיימונטזית: La Veneria, באיטלקית: Venaria Reale) היא קומונה ועיירה במטרופולין של טורינו במחוז פיימונטה. היא ממוקמת כ-8 קילומטרים צפונית-מערבית לטורינו. העיירה מפורסמת בזכות רג'ה די ונריה ריאלה, המעון המלכותי הגדול של בית סבויה שנבנה בסוף המאה ה-17 והוכר ב-1997 על ידי אונסק"ו כאתר מורשת עולמית. ונריה ריאלה גובלת בקומונות: רובסומרו, קזלה טורינזה, דרואנטו, בורגרו טורינזה, טורינו, פיאנצה וקולניו. בעיירה שני מעונות מלכותיים. בנוסף לארמון המלכותי הגדול, ישנם גם המעונות המלכותיים של בורגו קסטלו הנמצאים בתחום הפארק האזורי לה מנדריה. בזמן העתיק נקרא המקום אלטסאנו (אוטסאן בפיימונטזית) והתקיים מהתקופה הרומית. במאה ה-16 נחלק לשני כפרים: אלטסאנו העילית ואלטסאנו התחתית. האחרון שימר את שמו, נקרא כיום אלטסאנו ומהווה חלק בוונריה ריאלה של היום. הכפרים השתייכו למשפחת ביראגו המילאנזית ונקנו על ידי קרלו אמנואלה השני, דוכס סבויה. ב-1658 הטיל על האדריכל אמדאו די קסטלמונטה (Amedeo di Castellamonte) לתכנן את המתחמים המלכותיים. רג'ה די ונריה ריאלה - המעון המלכותי של בית סבויה המרכז ההיסטורי של העיירה שתוכנן על ידי מתכנן הארמון המלכותי, אמדאו די קסטלמונטה הפארק האזורי לה מנדריה פיאצה דל'אנונציאטה גני הארמון אזור האגם בפארק מנדריה. בית העירייה מדיה וקבצים בנושא ונריה ריאלה בוויקישיתוף אתר האינטרנט הרשמי של ונריה ריאלה ערך זה הוא קצרמר בנושא איטליה. אתם מוזמנים לתרום לוויקיפדיה ולהרחיב אותו.
יחסי אוגנדה – דרום סודאן

יחסי אוגנדה–דרום סודאן הם היחסים הדו-צדדיים בין הרפובליקה של אוגנדה לבין הרפובליקה של דרום סודאן. עקב קרבתן הגאוגרפית, שתי המדינות נהנות מקשרים תרבותיים, פוליטיים וכלכליים חזקים. היחסים הפוליטיים בין אוגנדה לדרום סודאן היו ידידותיים במשך כמה עשורים, זאת, לעומת היחסים בין אוגנדה לסודאן, שלעיתים קרובות היו מתוחים. סיבה לכך היא הטענה כי נשיא סודאן עומר אל-בשיר, סיפק תמיכה לצבא ההתנגדות של האל, אשר הטיל טרור על צפון אוגנדה במשך שנים רבות. נשיא אוגנדה יוורי מוסווני, היה ידיד של מנהיג המורדים בדרום סודאן ותמך בצבא השחרור העממי הסודאני, שנלחם למען עצמאות האזור. דרום סודאן היא היבואנית הגדולה ביותר של סחורות אוגנדיות. מעל 150,000 סוחרים אוגנדים פועלים בדרום סודאן, ומניבים כ-900 מיליון דולר בעסקים. ממשלות אוגנדה ודרום סודאן נקטו צעדים לחיזוק הקשרים הכלכליים, כולל פרויקט משותף להקמת שוק משוכלל בג'ובה, המוערך בכ-850 אלף דולר. ע"פ הסכם בין אוגנדה לסודאן, כוחות אוגנדים נכנסו לדרום סודאן בשנת 2002, כדי להילחם בצבא ההתנגדות של האל. ההסכם בין אוגנדה לסודאן פג בשנת 2006, ולא חודש רשמית על ידי ממשלת דרום סודאן, אך בפועל התירה דרום סודאן לאוגנדה להמשיך בפעולותיה נגד צבא ההתנגדות של האל בשטחה. אוגנדה מחזיקה בשגרירות רשמית בג'ובה. דרום סודאן מחזיקה בשגרירות רשמית בקמפלה. Norris, John (11 במרץ 2010). "Sudan is still up to no good". Foreign Policy. {{cite journal}}: (עזרה) "Ugandan president does not condemn ICC indictments against Sudan's Bashir". Sudan Tribune. 2 באוגוסט 2008. {{cite news}}: (עזרה) Natha, Benard (5 באפריל 2011). "Kenya, Uganda Salivating At South Sudan Prospects". The Citizen (Dar es Salaam). {{cite news}}: (עזרה) Womakuyu, Frederick. "Locals Earning Big From Trade With Southern Sudan". The New Vision. "South Sudan Becoming Significant Trading Partner - Uganda Envoy". Sudan Tribune. 20 באוקטובר 2010. {{cite news}}: (עזרה) שגרירות אוגנדה בדרום סודאן שגרירות דרום סודאן באוגנדה
קרחון עמנואל

קרחון עמנואל (באנגלית: Emmanuel Glacier) הוא קרחון הממוקם ברכס החברה המלכותית, בארץ ויקטוריה שבאנטארקטיקה. הקרחון יורד מהר ליסטר לכיוון צפון-מערב, בין הר טייבל לסלעי קתדרל, ואז מתחבר עם קרחון פראר. שמו של הקרחון ניתן לו על ידי משלחת טרה נובה שחקרה את אנטארקטיקה בין השנים 1910–1913. הקרחון נקרא על שם קולג' עמנואל באוניברסיטת קיימברידג' שבאנגליה. קרחון עמנואל באתר הסקר הגאולוגי של ארצות הברית גילוי הקרחון ומקור שמו
סטרא אחרא

סִטְרָא אַחְרָא (ארמית: הצד האחר) הוא ביטוי קבלי המשמש שם כללי לכלל כוחות הטומאה והרוע, בהם עבודה זרה, שטן, מלאך המוות, כשפים, שדים, רוחות, שעירים, נחש הקדמוני, העלאה באוב, שרי אומות העולם, מלך הגויים, סמאל ולילית וקליפות. גם תאוות חומריות (יצר הרע) נקראות בספרות הקבלה בשם זה. ביטוי זה מופיע בספר הזוהר בלבד, ואינו מופיע בתלמודים ובמדרשים. אחד הרעיונות המרכזיים ביהדות הוא בחירה חופשית, לצורך כך יצר האל כוחות הטוב וכנגדם כוחות הרע, כדי לאזן את ה'בחירה' ובכך ליצור סיבה לתשלום גמול. כך פירשו בספר הזוהר את הפסוק במגילת קהלת ”גַּם אֶת זֶה לְעֻמַּת זֶה עָשָׂה הָאֱלֹהִים”, ”כשם שיש דרגות והיכלות לצד הקדושה כך גם לצד הטומאה” לדוגמה, לסטרא אחרא ישנן עשר ספירות טומאה, כנגד עשר ספירות של הקדושה על פי הקבלה ישנה מלחמה תמידית בין כוחות הקדושה לטומאה, כוחות אלו אינם מקבילים, אלא מנוגדים זה לזה ובזמן ששולט האחד נחלש האחר. לפי הזהר, שלטון הסטרא אחרא מתגבר בעיקר בשעות הלילה עד חצות. ערך מורחב – דואליזם בדתות לפי התפיסה הקבלית, לסטרא אחרא ישנם כוחות מאגיים מעשיים לפעול בעולם. כדי לשלול את התפיסה הדואלית הפרסית מודגשת הנקודה שכוחות אלו נוצרו על ידי האל למטרות מסוימות ואין להם כח עצמי. דעה זו זהה לדעת רבי יוסי הגלילי בתלמוד, הסבור שיש לעבודה זרה כח לפעול בעולם. מאידך דעת רבי עקיבא שאין מקום לתפיסה זו. דעתו של רבי עקיבא לא התקבלה בקרב רוב מפרשי התורה הסבורים שיש מקום לתפיסה זו לדוגמה כך מסביר הרשב"ם את הכוחות המאגיים שיש לאוב וידעוני, הרקנטי הסביר כך את הכוח המאגי של נביא שקר או כוחם של חרטומי מצריים תניא, רבי יוסי הגלילי אומר: הגיע תורה לסוף דעתה של עבודה זרה, לפיכך נתנה תורה ממשלה בה, שאפילו מעמיד לך חמה באמצע הרקיע - אל תשמע לו. תניא, אמר רבי עקיבא: חס ושלום שהקדוש ברוך הוא מעמיד חמה לעוברי רצונו. אלא, כגון חנניה בן עזור שמתחלתו נביא אמת, ולבסוף נביא שקר. — תלמוד בבלי מסכת סנהדרין דף צ עמוד א דוגמה בולטת לכוחות סטרא אחרא, נמצאת בפרשנויות שונות אודות מצוות שעיר המשתלח שלפי הזוהר וחלק מפרשני המקרא, כביכול נותנים לסטרא אחרא שוחד, כדי שלא יקטרג. בסידור נוסח ספרד (המקובל בעיקר בתנועת החסידות) מובא בסדר קבלת שבת נוסח מהזוהר 'כגוונא', בה מתוארת החלשות כוחות הסטרא אחרא בכניסת השבת. בחלק מהסידורים לפני ברכת ביעור חמץ, מובא הנוסח "יהי רצון... וכל הסטרא אחרא וכל הקליפות... כעשן תכלה." ב-2010 הוציאה הלהקה השוודית Therion אלבום בשם Sitra Ahra (אנ'). הרב מנחם מנדל כשר, "התקופה הגדולה", ירושלים תשס"א, פרק חמישה עשר "שו"ת בביאור הכינוי סטרא אחרא", עמודים 325–332. Divine and Demonic in the Poetic Mythology of the Zohar: ,Nathaniel Berman .The "Other Side" of Kabbalah. Brill, Leiden, 2018 מידע על סטרא אחרא בקטלוג הספרייה הלאומית ספר הזוהר, חלק א', דף קס"ג, עמוד א'; ספר הזוהר, חלק א', דף ר"ד, עמוד ב' מגילת קהלת, פרק ז', פסוק ד' ספר הזוהר, חלק ב', דף רס"ג, עמוד א' ספירות הקדושה נקראים גם: ספירות דאצילות. ואילו ספירות הערה נקראות גם 'עשרה כתרי הכשפים של הטומאה למטה' או 'עשרה תנינים הרובצים בעשרה יאורות'. רו בזוהר חדש דף מא עמוד ב. ספר הזוהר, חלק א', דף רל"ו, עמוד א' ראו ספר שמות, פרק ל"ב, פסוק ד' שמות לב,ד ראו פירוש הרמב"ן על ספר ויקרא, פרק ט', פסוק ט"ז; רעיון דומה מוזכר בספרי ההלכה אדות מנהג כריכת פרשיות התפילין בשער של עגל
אק

האם התכוונתם ל... דניאל אק – יזם ומיליארדר שוודי ורנר אק – היסטוריון וחוקר כתובות גרמני יוהנה אק – מתנגדת הנאצים וחסידת אומות העולם מגרמניה נתן עק – מורה, עיתונאי, פעיל ציוני, ניצול השואה וחוקר השואה פולני-ישראלי AK
מחצבת רבדים

מחצבת רבדים היא אתר ארכאולוגי-פרהיסטורי הממוקם כ-1.5 ק"מ מצפון לקיבוץ רבדים. באתר נחשפו עדויות לפעילות אנושית השייכת לתרבות האשלית המאוחרת מהתקופה הפלאוליתית התחתונה, לפי כחצי מיליון שנים. מחצבת רבדים נחפר לראשונה ב-1994 בחפירות שנעשו באתר על ידי רשות העתיקות ונמשכו במספר עונות חפירה לאחר מכן (1996, 1998, 1999, 2004). במהלך החפירות נחשפו עצמות בעלי חיים מאובנות של שור הבר, צבי, אייל אדום, יחמור, אייל הכרמל, חזיר בר וסוסיים. נוסף על כך נמצאו שרידים של חתול בר, מכרסמים כגון נברן השדה וחולד, צבים וזוחלים אחרים. באתר התגלה מאסף העצמות הגדול בלבנט של המין הנכחד פיל ישר-חט. מין זה היה גדול במקצת מהפיל האפריקני, התנשא לגובה של 3.9 מטר ושקל בממוצע בין 6,000 ל-7,000 ק"ג. על גבי מקצת עצמות הפיליים נמצאו עדויות לסימני חיתוך באמצעות כלי צור, המעידים על הסרת הבשר, וכן סימני עיבוד ושימוש בכמה עצמות ככלים. צריכת בשר הפילים והשימוש בעצמותיהם אינם מעידים בהכרח על ציד פעיל. באתר נמצאו כלי צור רבים בהם; אבני יד, כלי קיצוץ, ספרואידים, מרצעים ומגרדים. יחד עם אותם כלים נמצאו פריטי צור נוספים, ביניהם ניתן למנות גרעינים ונתזים (אנ'). בינואר 2024 התפרסם כי באתר נמצאו עצמות רבות של פילים ולידם כלים מסותתים המצביעים על קשרים בין האדם לפילים. תגלית נדירה בארץ: שרידים מלפני חצי מיליון שנה באתר "nrg" ירון דרוקמן, חט של פיל, שחי לפני חצי מיליון שנה, התגלה באזור גדרה, באתר ynet, 31 באוגוסט 2022 גיליון 119 לשנת 2007רבדים, מחצבה, באתר www.hadashot-esi.org.il Rabinovich, R., Ackermann, O., Aladjem, E., Barkai, R., Biton, R., Milevski, I., Solodenko, N. and Marder, O., 2012. Elephants at the middle Pleistocene Acheulian open-air site of Revadim Quarry, Israel. Quaternary International, 276, pp.183-197. עקבות הפילים הרבות שהתגלו באתר נידח בישראל, גלובס,רן ברקאי ואיל חלפון, 26 בינואר 2024 ערך זה הוא קצרמר בנושא ארכאולוגיה. אתם מוזמנים לתרום לוויקיפדיה ולהרחיב אותו.